สวัสดีครับ คุณ ผมมีอาการปวดหัว ตลอดเวลา ส่วนใหญ่จะปวดส่วนหน้า เมื่อวานอาการมาตอนหลังออกสมรรถภาพร่างกาย สักพักแล้วมีอาการ นอนพักเช้าวันนี้อาการเป็นเหมือนเดิมครับ ทานยา ibuPROFEN แล้วอาการไม่ค่อยดีขึ้น ไปหาแพทย์แล้ว แพทย์บอกว่า ให้พักและทานยาตัวนี้ครับ จึงอยากทราบว่า ตัวผมเป็นอะไรครับ คือปวดมาก ขอบมากครับผม
สวัสดีค่ะ อาการปวดศีรษะร่วมกับปวดใบหน้าดังกล่าวมานั้น อาจมีสาเหตุมาจากปวดหัวจากการใช้งาน คือปวดกล้ามเนื้อหรือเส้นเอ็นที่อยู่รอบๆศีรษะมีการตึงตัวหรืออักเสบ มักสัมพันธ์กับการใช้งานสายตา สาเหตุอื่นๆเช่นปวดไมเกรน มักปวดข้างเดียว มีคลื่นไส้ ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่ง หรือปวดจากไซนัสอักเสบ อาจมีปวดใบหน้า น้ำมูกข้นเขียว มีไข้ได้การดูแลตัวเองเบื้องต้น ควรพักผ่อนให้เพียงพอ พักการใช้งานแบบที่ต้องเพ่งสายตา รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการได้หากหลังพักและกินยาแล้วไม่ดีขึ้น ร่วมกับมีอาการปวดจนรบกวนการใช้ชีวิต มีใบหน้าเบี้ยว กล้ามเนื้ออ่อนแรง ตาพร่า คลื่นไส้ ให้ไปพบแพทย์